ประชาชนเข้าคิวแลกธนบัตรที่ระลึกปี54ที่ธนาคารกรุงเทพ
ประชาชนเข้าคิวแลกธนบัตรเฉลิมพระชนมพรรษา 7 รอบ 5 ธันวาคม 2554 เพื่อเก็บเป็นที่ระลึก
17 ต.ค. 2559

ประชาชนเข้าคิวแลกธนบัตรเฉลิมพระชนมพรรษา 7 รอบ 5 ธันวาคม 2554 เพื่อเก็บเป็นที่ระลึก
เมื่อวันที่ 17 ต.ค. ธนาคารกรุงเทพ สำนักงานใหญ่ ถ.สีลม ได้เปิดให้ประชาชนจ่ายแลกธนบัตรที่ระลึกเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ชนิดราคา 100 บาท แลก 200 บาท พร้อมแผ่นบรรจุ 
ทั้งนี้ เมื่อประชาชนและลูกค้าที่เดินทางไปทำธุรกรรมการเงินที่ธนาคารทราบข่าว ก็ได้เข้าคิวรอเพื่อจ่ายแลกธนบัตรดังกล่าวจำนวนมาก โดยต่างบอกเป็นเสียงเดียวกันว่า เป็นโอกาสสำคัญอีกครั้งที่จะได้เก็บธนบัตรที่ระลึกของพระบาทสมเด็จพระปรมินทรมหาภูมิพลอดุลยเดช
อย่างไรก็ตาม พนักงานธนาคารกรุงเทพ ให้ข้อมูลว่า เนื่องจากธนาคารมีปริมาณธนบัตรสต็อกเหลืออยู่จำนวนหนึ่ง จึงเปิดให้ประชาชนทั่วไปที่ยังไม่ได้จ่ายแลกเมื่อครั้งออกธนบัตรที่ระลึกเมื่อปี 2554 ได้มีโอกาสเก็บเป็นที่ระลึก